
_START_ARTICLE_
Hovstunnelen
_START_PARAGRAPH_
Hovstunnelen (færøsk Hovstunnilin) er vej-tunnelen mellem Øravík og Hov på den sydligste færøske ø Suðuroy. Tunnelen blev indviet den 20. oktober 2007. Det er det islandske firma Ístak, som har stået for arbejdet. Tunnelen afløste den gamle fjeldvej "Hovsegg", som blev taget i brug i 1950'erne._NEWLINE_Før tunnelen blev taget i brug har det ofte været problematisk, særlig i storm, tåge og snevejr, at køre over den smalle fjeldvej, hvor man ofte var nødt til at holde på vigepladser for modgående trafik._NEWLINE_Hovstunnelen kostede 150 millioner DKK, er 2.435 meter lang, 10 meter bred og der er 1.5 meter nødspor i begge sider. Der er vigepladser (nødstilfælde), nødtelefoner og lys i tunnelen. Selve borearbejdet startede fra Øravík den 23. januar 2006 og i Hov den 24. juli 2006